പുരാവസ്തു തട്ടിപ്പുകാരനായ മോന്സന് മാവുങ്കലിനെതിരെ ഒരു തട്ടിപ്പ് കേസ് കൂടി പുറത്ത്! മോന്സന് അറസ്റ്റിലായതിന് പിന്നാലെ പൊലീസ് സ്റ്റേഷനുകളില് പരാതികളുടെ പ്രവാഹം ആലപ്പുഴ സ്വദേശിയില് നിന്നും തട്ടിയത് ഒന്നരലക്ഷം രൂപ.. കൂടുതല് വിവരങ്ങള് പുറത്ത് പുരാവസ്തു തട്ടിപ്പുകാരനായ മോന്സന് മാവുങ്കലിനെതിരെ ഒരു തട്ടിപ്പ് കേസ് കൂടി പുറത്ത് വന്നിരിക്കുകയാണ്. മോന്സന് അറസ്റ്റിലായതിന് പിന്നാലെ പൊലീസ് സ്റ്റേഷനുകളില് പരാതി പ്രവാഹമാണ്. . ഒന്നരലക്ഷം രൂപ വാങ്ങി തട്ടിച്ചെന്ന് കാട്ടി ആലപ്പുഴ തുറവൂര് സ്വദേശിയാണ് പൊലീസിനെ സമീപിച്ചത്. 2017 ഡിസംബര് 29 ന് തന്നോട് ഒന്നരലക്ഷം രൂപ മോന്സന് ആവശ്യപ്പെട്ടു. തന്റെ സഹോദരന് വഴിയാണ് ബന്ധപ്പെട്ടത്. സാമ്ബത്തിക പ്രതിസന്ധി മൂലം തന്റെ കൈയില് പണമില്ലെന്ന് പറഞ്ഞു. 20 ദിവസത്തിനകം തിരിച്ചു തരുമെന്നും സ്വര്ണം പണയം വെച്ചെങ്കിലും പണം കണ്ടെത്താന് ആവശ്യപ്പെട്ടു. തുടര്ന്ന് ഭാര്യയുടെ സ്വര്ണം പണയം വെച്ച് തുക ഒപ്പിച്ചു. മോന്സന് ആവശ്യപ്പെട്ട പ്രകാരം 2018 ജനുവരിയില് പണം തുറവൂരിലെ ഒരു കച്ചവടക്കാരനെ ഏല്പ്പിച്ചു. എന്നാല് ഒരു വര്ഷം കഴിഞ്ഞിട്ടും പണം തിരികെ തന്നില്ലെന്നാണ് പരാതി. പിന്നീട് തനിക്ക് ഒരു പജീറോ കൈമാറിയെന്നും ഇത് പൊളിക്കാന് ഇട്ടിരിക്കുന്ന വണ്ടിയാണെന്ന് പിന്നീടാണ് മനസ്സിലായതെന്നും പരാതിക്കാരന് പറയുന്നു. പണയം വെച്ച സ്വര്ണം തിരിച്ചെടുക്കാന് പലിശ സഹിതം ഒരു ലക്ഷത്തി തൊണ്ണൂറായിരം രൂപ വേണമെന്നും പൊലീസ് നടപടി സ്വീകരിക്കണം എന്നുമാണ് പരാതിയിലെ ആവശ്യം.